Σουλτάνας Γεώργιος

Ο Σουλτάνας Γεώργιος (1798-;) ήταν αγωνιστής της Ελληνικής Επανάστασης του 1821 από την Λάκκα Σουλίου.

Ὁ Γεώργιος ΣουλτάναςΤμῆμα χειρογράφων καὶ ὁμοιοτύπων τῆς Ἐθνικῆς Βιβλιοθήκης, Μητρῶο Ἀγωνιστῶν ΑΑ 194, Φάκελος 59 πολέμησε με δικὸ του σώμα με τον Μάρκο Μπότσαρη στις μάχες Σουλίου, στο Μεσολόγγι και στο Καρπενήσι όπου φονεύθηκε ο Μάρκος. Στην συνέχεια με τον Κώστα Μπότσαρη στις μάχες στο Κρεμμύδι, στο Νεόκαστρο, στο Μετόχι του Προφήτη Ηλία Σαλώνων, στην πολιορκία του Μεσολογγίου, στην Αράχωβα, στο Δίστομο και στην Αττική. Τέλος ως Πεντηκόνταρχος πολέμησε στην μάχη στα Μάνινα Ξηρομέρου (13 Φεβρ. 1828), στο Αιτωλικό και με την Χιλιαρχία τού Νάση Κουτσονίκα στην Κορωνησία.

Υπηρέτησε ως Υπολοχαγός στο 13ο Ελαφρό Τάγμα, έλαβε τον βαθμό του Υπολοχαγού στην Βασιλική Φάλαγγα και εγκαταστὰθηκε το 1834 στο Αγρίνιο.

Παραπομπές

Κατηγορία:Αγωνιστές του 1821